P-klubi

Kevätkokous
2024-03-14 16:00 - 18:00 (Europe/Helsinki) | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 14.3. kello 16 alkaen Turku-saliin.
Kokouksessa käsitellään yhdistyslaissa ja yhdistyksen säännöissä vaaditut asiat, kuten kauden 2023 toimintakertomus sekä tilinpäätös. Jäsenistölle välitetään kokouskutsu sekä sen liitteet sähköpostitse.
Tapahtumassa kahvitarjoilu.

P-klubin ulkomaan ekskursio Brysseliin
2024-03-16 - 2024-03-20 | Bryssel, Belgium
Bonjour, Hallo, Hoi!
P-klubin perinteinen ulkomaan ekskursio järjestetään poikkeuksellisesti tänä vuonna jo keväällä, tarkemmin ottaen maaliskuussa. Ekskursion ajankohta johtuu siitä, että alumnimme, Ville Niinistö on lähestynyt P-klubia ja haluaa tarjota meille tilaisuuden vierailla hänen luonaan Europarlamentissa ja tutustua sen toimintaan. Tämän lisäksi tulemme tutustumaan muihin relevantteihin työelämäkohteisiin, Brysselin kulttuuriin ja sen historiaan.

Matka Brysseliin on viisipäiväinen ja ajoittuu 16-20.3.2024. Ekskursio sisältää majoituksen ja menopaluu-lennot Helsingin ja Brysselin välillä.
Ekskursion hinta on enintään noin 400€, mutta summa tarkentuu lentojen oston ja majoitusten varaamisen jälkeen helmikuun puoliväliin mennessä.
Matka maksetaan kahdessa erässä niin, että ensimmäinen osa maksetaan 29.2. mennessä ja toinen osa viimeistään matkan lähtöpäivänä 16.3.
Matkaa tuetaan rahallisesti Euroopan parlamentin puolelta, matka- ja majoituskulujen osalta. Tarkka tukisumma ei vielä ole tiedossa, koska tuki maksetaan takautuvasti kuluselvityksen perusteella, mutta karkeasti se tulee olemaan noin 200-450€ per henkilö. Tuki maksetaan ensin P-klubin tilille, jonka jälkeen P-klubi jakaa saadun tuen määrän tasan matkan osallistujien kesken.

Huom! lentojen alustavaan hintaan kuuluu ainoastaan pieni, istuimen alle mahtuva käsimatkatavara (40cm x 20cm x 25 cm)
Halutessa lisää matkatavaratilaa per suunta saa +28,75€ (55 x 40 x 20 cm / 10 kg) tai +31,74€ (ruumaan menevä/ 20kg) hintaan.

Mahdollisia päästökompensaatioita P-klubilla ei ole mahdollista kustantaa, mutta halutessasi pystyt kompensoimaan omat lentopäästösi esimerkiksi suomalaisen Ilmastoapu Oy –nimisen yrityksen kautta.
Kyseisen Helsinki-Bryssel-Helsinki –lentoreitin päästöt pystyt kompensoimaan Ilmastoapu Oy yrityksen verkkokaupassa hintaan 13,60€. Kyseinen yritys tarjoaa erilaisia päästöhyvityksiä, mutta esimerkiksi lentopäästöjen kompensointi tapahtuu kotimaan hiilinieluilla, istuttamalla uutta metsää turvetuotannosta poistuneelle suopohjalle.
Suora linkki Euroopan edestakaisen lennon päästöhyvitykseen 1,2t CO2: https://www.ilmastoapu.fi/tuote/19467875.
Lisätietoja kyseisestä yrityksestä sekä heidän toiminnasta sivustolta https://www.ilmastoapu.fi/.

Ilmoittautuminen ekskursiolle alkaa torstaina 1.2. klo 12:00 ja päättyy maanantaina 5.2. klo 12:00
Linkki ilmoittautumiseen: https://forms.gle/VAHCvzuUQPfMTS8X8
HUOM! Ilmoittautuminen on sitova!

MITÄ? P-klubin Brysselin valloitus
MISSÄ? Bryssel, Belgia
MILLOIN? 16-20.3.
MITÄ MAKSAA? Ennen tukirahan jakamista enintään 400€

Lisäkysymyksissä voit olla yhteydessä ekskursiovastaaviin:
Meri-Tuulia Korhonen (meri-tuulia.a.korhonen@utu.fi)
Vanessa Luovikari (vanessa.c.luovikari@utu.fi)

Sinisten haalareiden rastikierros
2024-03-21 16:00 - 22:00 | Turku, Finland
Heippa!
Onko selkeempää kevään merkkiä kuin siniset haalarit valloittamassa jälleen yliopiston alueen rastikierroksen merkeissä? Kuten murmeli kömpimällä kolostaan, niin tänäkin vuonna Anglica, P-Klubi, Forum Romanum, Adamas, Putex, Ky-Troika, Ky-Tricolore, Wiiniklubi, Nucleus sekä Ky-Hansa ennustavat kevään merkkiä kokoontumalla torstaina 21.3. rastikierroksen pariin, jonka jälkeen siniset haalarit suuntaavat tietenkin unohtumattomille jatkoille Dorikseen.
Kokoa siis 3-6 hengen joukkue ja tule aloittelemaan ilta rastikierrokselle, jossa parhain joukkue palkitaan! Ilmoittautuminen tapahtumaan aukeaa 9.3. klo 14, jonne yksi henkilö joukkueesta ilmoittautuu. Rasteja kiertämään mahtuu ensimmäiset 35 tiimiä, joten ole nopea! Yksi henkilö tiimistä siis ilmoittaa koko joukkueen. Forms-lomake julkaistaan ennen ilmoittautumisen alkua ja se aukeaa kun kello lyö 14. Ilmoittautuminen päättyy 14.3. klo 12. Kierros kustantaa 6 € per osallistuja ja se sisältää rastien lystin lisäksi upean haalarimerkin, sekä pääsyn ainutlaatuisille jatkoille. Maksuohjeet tulevat myöhemmin sähköpostiin.
HUOMIO: Kaikki ilmoittautumiset, jotka on lähetetty ennen 9.3. kello 14.00, tullaan mitätöimään.
Ilmoittautumislomake: https://forms.gle/Aw45VstfggyhS1ZN7
Älä huoli, jos et pääse rastikierrokselle, sillä jatkobileet ovat avoinna muunkin värisille haalareille edulliseen 3 € hintaan.
Rastikierros alkaa klo 16:00 yliopiston päärakennuksen edustalta, jossa saatte tarvittavat infot sekä haalarimerkin. Rastit sijaitsevat Yliopiston läheisyydessä ja niiden sijainnin näkee sähköisestä kartasta.
Nähdään rasteilla ja jatkoilemassa!

Rakkain terveisin,
Anglica, P-Klubi, Forum Romanum, Adamas, Putex, Ky-Troika, Ky-Tricolore, Wiiniklubi, Nucleus sekä
Ky-Hansa

MITÄ? Sinisten haalarien rastikierros ja bileet
MISSÄ? Päärakennuksen edessä klo 16:00, jatkobileet Doris klo 22:00 –>
MILLOIN? Torstaina 21.3.
KUI PAL? 6 € (pelkät jatkot 3 €)
MITÄ PÄÄL? Tietenkin SINISET haalarit!

Henkilökunnan ja fuksien ilta
2024-03-25 18:00 - 21:00 | Proffan kellari, Rehtorinpellonkatu 6, Turku, 20500, Finland
Hei fuksit!
Tervetuloa viettämään aikaa valtio-opin ja poliittisen historian henkilökunnan kanssa 25.3 klo 18 alkaen Proffan kellarissa!
Ensimmäisen vuoden opiskelijoilla on nyt oiva mahdollisuus tulla tutustumaan henkilökuntaan rennossa ilmapiirissä. Myös vanhemmat opiskelijat ovat tervetulleita. Luvassa on yhteistä tekemistä, jutustelua ja pientä purtavaa. Tule tutustumaan tai vaikka vain hengaamaan!
Mitä? Ensimmäisen vuoden opiskelijoiden ja henkilökunnan illanvietto
Missä? Proffan kellari (Rehtorinpellonkatu 6)
Milloin? 25.3 klo 18 eteenpäin

Kastajaistoimikunta
2024-03-27 17:00 - 18:00 | Toimisto, Rehtorinpellonkatu 4B, Turku, 20500, Finland
Arvoisa jäsenistö,

Valitettavasti pitkään palvellut Kastajaisten lokaatio ei ole enää tänä vuonna saatavilla. Tämän vuoksi pyydänkin teitä saapumaan Toimistolle 27.3. klo 17 pohtimaan perinteikkäälle tapahtumalle uutta paikkaa. Toimikunnassa käydään läpi muutamia hallituksen ehdotuksia, mutta jäsenistö on myös vapaa ehdottamaan muita hyviä vaihtoehtoja tapahtuman paikaksi.
Lisää tietoa tapahtumasta saat P-klubin varapuheenjohtajalta Richard Engströmiltä (richard.r.engstrom@utu.fi).
Tervetuloa!

MISSÄ? P-klubin toimistolla
MITÄ? Kastajaisten paikan pohdintaa
MILLOIN? 27.03. klo 17 eteenpäin
MIKSI? Kastajaisille tarvitaan uusi paikka

Kulttuuriekskursio I/O-speksin ensi-iltaan
2024-04-04 18:00 - 21:00 | Manilla-teatteri, Itäinen Rantakatu 64, Turku, 20810, Finland
Aika pyyhkiä teatterikiikarit pölyistä!
Saamme kunnian päästä näkemään tämän vuoden ensimmäisen I/O Speksin näytöksen 4.4. KLO 18. Paikkoja P-klubilaisille on vain 10, joten ole nopea ja varmista itsellesi lippu alennettuun ekskursiohintaan. Mikäli et kerennyt saamaan lippua kiintiöstä, voit silti ostaa sellaisen yleisestä lipunmyynnistä ja tulla klubitovereiden kanssa nauttimaan esityksestä.

Jos Speksin hullunkurinen konsepti ei ole vielä tuttu, pääset tutustumaan siihen täältä:
https://iospeksi.fi/i-o-speksi/
Ilmoittautuminen alkaa torstaina 7.3. klo 12.00 alla olevasta linkistä:
https://forms.gle/4sQNZatUvDsdMFEP8
Maksuohjeet lähetetään mukaan mahtuneille.

…..

Bästa publik! Är ni redo att lösa mysteriet? Packa med passet och tandborsten, nu åker vi!
I/O-speksi presenterar stolt: V

Nuori pariskunta saapuu Tukholmaan ongelmien ratkaisemisen ja parempien sukulaisuussuhteiden toivossa. Vuoden 1999 taidehuutokauppa VisI/O järjestetään viimeistä kertaa tunnetun taidelegendan Emilia Duvallin uran päätöksenä. Paikalla on paljon räiskyviä taiteen ystäviä – ja heidän vihollisiaan.

Löytyykö matkan aikana oivalluksia?
Kuka hiipii Gallerian varjoissa?
Entä mitä iltapäivälehtien kansissa oleva V-kirjain todellisuudessaan tarkoittaa?

MITÄ: I/O-Speksin vuoden 2024 produktio V
MISSÄ: Manillan Aurinkobaletissa, osoite Itäinen Rantakatu 64
MILLOIN: 4.4. KLO 18
MITÄ MAKSAA: Ainejärjestöekskursio 14€, opiskelijalippu 16€
MIKSI: koska ketäpä ei kiinnostaisi selvitellä hohdokasta taidemysteeriä Tukholmassa, myös koska kulttuurielämykset rikastavat sielua

Alumnipäivä
2024-04-06 13:00 - 18:00 | Publicum, Assistentinkatu 7, 20500, Finland
P-klubin alumnipäivä tulee taas! Tänä vuonna palaamme rennon yhdessäolon, tutustumisen ja mielenkiintoisten puheiden äärelle lauantaina 6. huhtikuuta klo 13:00 alkaen. Alumnipäivään ovat tervetulleita niin alumnit kuin nykyisetkin opiskelijat.
Tänä vuonna tasavuosiaan klubilaisuuden alkamisesta viettävät vuonna -84, -94, -04 ja -14 aloittaneet klubilaiset, joten kerätkää vanhat kurssikaverinne yhteen ja tulkaa viettämään juhlavuotta yhdessä kanssamme Turkuun!
Tänä vuonna luvassa on yhteiskuntatieteellisen tiedekunnan yhteistä ohjelmaa:
Paikka: Turun yliopisto, Publicum
Aika: la 6.4 klo 13:00 alkaen
13:00 – Saapuminen Publicumiin
13:30-15:00 – Salitilaisuus
Tervetuloa | Elina Mainela-Arnold, dekaani
Keynote
Tutkimusesittelyt:
-Suvi Salmenniemi (sosiologia): Poliittinen mielikuvitus ja vaihtoehtoiset tulevaisuudet
-Johanna Kallio (sosiaalityö): Lasten ja nuorten arjen kokemukset koyhyydestä
-Saara Nolvi (psykologia): Lapsen itsesäätelyn kehitystä suojaavat tekijät
-Mila Seppälä (valtio-oppi): Aseväkivaltaj a uuden poliittisen sukupolven mobilisoituminen Yhdysvalloissa
-Juuso Repo (INVEST): Avoin tiede: pienin askelin kohti tutkimuksen toistettavuutta
-Henry Raili (logopedia): Monitieteellinen näkökulma Parkinsonin taudin puheoireiden tutkimukseen
-Jani Sinokki (filosofia): Apes of Wrath? Vihan filosofiaa
15:00-16:00 – Ylähuoneen kevätkokous
16:00-18:00 – P-klubin oma osuus
-Poliittisesta historiasta Louis Clerc esittelee Ulkoministeriön historia -projektiaan
-Valtio-opista Teemu Rantanen esittelee väitöskirjatyötään
-Iida Hallikainen pitää esityksen: Presidentin vaalit kulissien takana

Lisää tietoa ja alumnipäivän ilmoittautumislomake loytyy osoitteesta: https://www.utu.fi/…/yhteiskuntatieteellinen…/alumnipaiva

Alumnisitsit
2024-04-06 19:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
Tervetuloa P-klubin vuoden 2024 alumnisitseille!

Perinteikkäiden alumnisitsien aika koittaa taas! Sitsipöytien ääreen keräännytään lauantaina 6. huhtikuuta klo 19:00. Alumnit ovat ilmoittautumisessa etusijalla, mutta muistathan olla ripeä, sillä paikkoja on rajoitetusti! Sitseille päässeet saavat vahvistuksen ja maksuohjeet sähköpostiinsa ilmoittautumisen päättyessä.
Huomioithan, että alumneille ja opiskelijoille on omat ilmoittautumislomakkeet! Ilmoittautuminen alkaa keskiviikkona 20. maaliskuuta klo 12:00 ja päättyy 31. maaliskuuta klo 23:59. Ethän ota varaslähtöä ilmoittautumisessa sillä tätä ennen tulleet ilmoittautumiset hylätään. Ilmoittautumisen voi perua ilmoittautumisajan päättymiseen asti.
Sitsit järjestetään Q-talolla osoitteessa Nummenpuistonkatu 2, 20540 Turku. Sitsien jälkeen juhlat jatkuvat samaisessa osoitteessa jatkojen merkeissä, jotka ovat kaikille avoimet ja alkavat noin klo 22:30.
Tapahtumaan voi halutessaan ottaa omia juomia mukaan.
P-klubin tapahtumissa tarjoillaan vain kasvisruokaa. Vegaaninen vaihtoehto pyydettävä erikseen ilmoittautumislomakkeessa.

Ilmoittautuminen ALUMNEILLE: https://forms.gle/nkqYfNnSnrkxCZQ79
Sitsien hinnat:
Peruslippu – 25€
Kannatuslippu – 30 €
Superkannatuslippu – 50 € (sisältää pienen lahjan)

Ilmoittautuminen OPISKELIJOILLE: https://forms.gle/Kidr4UEKYBy9UkSL7
Opiskelijahinta:
Holillinen – 16€
Holiton – 14€
Huomioithan, että opiskelijahintainen lippu edellyttää voimassa olevan opiskelijakortin, jota voidaan kysyä sitsilippuja tarkistettaessa.

Viini ja valitus
2024-04-17 16:00 - 18:00 | Toimisto, Rehtorinpellonkatu 4B, Turku, 20500, Finland
Kevään luentokurssit alkavat olla taputeltu, ja meillä kaikilla on niistä varmasti paljon sanottavaa. Onkin siis aika kerääntyä toimistolle keskustelemaan kevään kurssien risuista ja ruusuista. Tarjolla on ajankohtaisen koulutuspoliittisen keskustelun lisäksi viiniä ja muuta naposteltavaa. Vaikket olisi hetkeen luennoilla käynyt, olet tervetullut nauttimaan illan tarjoiluista!

P-klubin pesistreenit
2024-04-22 18:00 - 20:00 | Samppalinnankenttä, Carl von Heidekenin polku 8, Turku, Finland
Vuoden liikuntatapahtumien kohokohta on pian täällä! Kritiikkipesis järjestetään tänä vuonna lauantaina 27.4. klo 14 tuttuun tapaan Kupittaan pesäpallostadionilla.
Kaipaako lyöntisi kuitenkin vielä hiomista? Kumpaan käteen se räpylä laitettiinkaan?
Nyt on loistava mahdollisuus ottaa varaslähtö vappuviikkoon ja varmistaa voitto kotiin virallisessa ottelussa! Tule siis pesistreeneihin klubikavereittesi kanssa maanantaina 22.4. klo 18 alkaen. Treenit sijaitsevat Samppalinnankentällä osoitteessa Carl von Heidekenin polku 8. Paikalle järjestetään pesisvälineet, mutta omia räpylöitä saa mielellään ottaa mukaan. Osallistuminen treeneihin ei sido pelaamiseen Kritiikki-ottelussa!
Kysymykset, ideat ja toiveet voi osoittaa liikkavastaavallenne skpalj@utu.fi

Trivial Perseet
2024-04-25 15:30 - 22:00 | Turku, Finland
Kevät on täällä ja katse on kohti opiskelijan parasta aikaa, vappua! Mikä aloittaisikaan vapun riennot vauhdikkaammin, kuin P-klubin legendaarinen, poikkitieteellinen Trivial Perseet!
Tapahtuma alkaa 25.4. P-klubin toimistolta (Rehtoripellonkatu 4 B, 2. kerros) klo 15.30 alkaen porrastetusti. Jokaiselle joukkueelle ilmoitetaan oma lähtöaika sekä maksuohjeet sähköpostilla ilmoittautumisen hyväksymisen yhteydessä. Loppurastille on ehdittävä viimeistään kello 22.00, minkä jälkeen ilta jatkuu yökerho Doriksessa.
Lysti kustantaa 13 euroa/hlö sisältäen rastikierroksen virvokkeineen, haalarimerkin sekä pääsyn jatkoille.
Ilmoittautuminen tapahtumaan alkaa torstaina 11.4. klo 18:00. Aikaisemmin ilmoittautuneita ei oteta huomioon.
Ilmoittautuminen tapahtuu seuraavasti: yksi ilmoittaa koko joukkueen ja ilmoittautumisesta tulee käydä ilmi sekä joukkueen, että sen jäsenten nimet. Ilmoittautuminen tehdään osoitteessa: https://forms.gle/PzVzxE7RnEqFR7aZ9

TP-sillis
2024-04-26 11:00 - 12:00 | Laitospuisto
Edellispäivän oloista toipuminen on mukavampaa porukassa. Sillis järjestetään tuttuun tapaan joko toimistolla tai sään salliessa laitospuistossa. Saatavilla pientä purtavaa ja grilli.

Spedet spelit
2024-04-26 12:00 - 13:30 | Laitospuisto
Silliksen jälkeen riemastuttavat kilvoittelut virkistävät väsyneenkin vappujuhlijan. Ennen illan rientoja hien ja vappumielen saa pintaan Laitospuiston vihreillä niityillä.

Päiväsitsit
2024-04-26 14:00 - 17:00 | Lex Kirkkotie, Kirkkotie 15-19, Turku, 20540, Finland
LEGENDAARISET PÄIVÄSITSIT SAAPUVAT JÄLLEEN!
Onko Wappu käynyt raskaaksi ja voimat loppu? Onneksi lääkettä voi tulla hakemaan Kirkkotieltä, kun taas on aika kajauttaa ilmoihin Helan går! Saavu siis Kirkkotielle nauttimaan vapputunnelmasta Lexin ja P-klubin päiväsitsien merkeissä 26.4. klo 14! Teemasta ei tarvitse näillä sitseillä murehtia, sillä tällä kertaa pukeudutaan parhaimman vappufiiliksen mukaisesti. Ota siis mukaan vappuhattu ja serpentiini, vedä haalarit jalkaan ja saavu Kirkkotielle sitsaamaan!
Sitsien lipunmyynti alkaa tiistaina 16.4. klo 12 Kide.appissa. Sitsilipun hinta on 14 €. Sitsien jatkot järjestetään Heidi’s Bier Barissa klo 22 alkaen. Jatkolippuja voi ostaa ovelta 4,50 € hintaan.
MITÄ: PÄIVÄSITSIT
MILLOIN: 26.4. KLO 14
MISSÄ: KIRKKOTIELLÄ
MITÄ MAKSAA: 14 €
TEEMA: VAPPU KOSKA WAPPU
Huom! Ilmoitathan ilmoittautumisen yhteydessä mahdolliset erikoisruokavaliosi ja allergiasi. Voit myös halutessasi toivoa yhtä henkilöä pöytäseurueeseesi. Mikäli myyt lipun eteenpäin, ilmoitathan mahdollisista lipun muutoksista (ruokavaliot yms.) järjestäjille. Muutoksia on mahdollista tehdä 21.4. asti. Järjestäjät pidättävät oikeuden tapahtumaa koskeviin muutoksiin.
Lipunmyynti: https://kide.app/events/7fc3fb5e-4dea-416a-8413-2f2fcbd62386

Kritiikkipesis
2024-04-27 14:00 - 16:00 | Kupittaan pesäpallostadion, Lemminkäisenkatu 11, Turku, 20520, Finland
Perinteinen hegemoniaottelu naapurimme Kritiikin kanssa Kupittaan pesäpallopyhätössä. Saavu paikalle näyttämään kritiikkiläisille kunniajuoksu jos toinenkin tai ainakin kannustamaan klubilaiset voittoon!

Vappurisse
2024-04-28 17:30 - 2024-04-29 16:30 | Itämeri
Vappu on kohta taas täällä ja sen myötä myös vapun laivaseminaari!
Irtautuminen laiturista tapahtuu sunnuntaina 28.4. kello 18.30, mutta satamassa tulee olla paikalla viimeistään tuntia ennen. Paluu Turkuun on maanantaina 29.4. kello 16.30. Itämeren aalloilla osallistujia keinuttaa tänä vuonna Tallink Siljan Baltic Princess. Matka maksaa alustavasti noin 25€, mutta hinta tarkentuu vielä virallisen osallistujamäärän varmistuttua.
Ilmoittautumisen yhteydessä voit lisäksi ilmoittautua laivaseminaariin, joka myös tunnetaan illallisbuffettina. Illallisbuffet on menoiltana heti satamasta irtautumisen jälkeen ja se kustantaa 41 euroa per henkilö.

Ilmoittautuminen alkaa maanantaina 11.3. klo 12.00 ja päättyy maanantaina 25.3 klo 23.59. Ennen klo 12 tulleita ilmoittautumisia ei oteta huomioon.
Linkki ilmoittautumiseen: https://forms.gle/KCiwBYqU7pjW6YLp8
Huomioithan, että ilmoittautuminen on sitova.
Linkki P-klubin tietosuojaselosteeseen: https://p-klubi.fi/…/Rekisteri-ja-tietosuojaseloste…
Lisätietoja ja kysymyksiä voi esittää ja kysyä Selmalta osoitteesta sleeri@utu.fi.

MITÄ: Vapun laivaseminaari
MISSÄ: Turun satama, laiva lähtee kello 18.30, paikalla 17.30
MIKSI: koska LAIVAL
PALJON MAKSAA: noin 25 euroa + vapaaehtoinen illallisbuffet 41 euroa

Laitosbooli
2024-04-30 12:00 - 14:00 | Laitospuisto
Vappuaatto alkaa perinteisin menoin laitospuistosta poliittisen historian rakennuksen portailta. Publicumin pihalla myös muut Indexin jäsenjärjestöt tarjoilevat boolia ja sirkushuveja.

Lakitustilaisuus
2024-04-30 16:30 - 19:00 | Taidemuseonmäki, Puolalanpuisto, Turku, 20100, Finland
Perinteinen lakitustilaisuus Taidemuseonmäellä alkaa klo 17:30 ja valkolakit pääsemme painamaan päähämme klo 18:00. Ennen lakitusta kokoonnumme yhdessä jo edesmenneen Lenin-patsaan juurelle.

Vappusauna
2024-04-30 19:00 - 23:30 | Pyrkivän sauna, Tuureporinkatu 2b, Turku, 20100, Finland
Taidemuseonmäeltä suuntaamme saunalle nauttimaan huhtikuun viimeisistä hetkistä yhdessä. Suuntaamme Parkin kentän vieressä sijaitsevaan Pyrkivän saunatilaan, jossa voi nauttia virvokkeista, musiikista ja seurasta! Juhlat jatkuvat puolen yön yli.

Vappupiknik
2024-05-01 12:00 - 14:00 | Vartiovuori, Vartiovuori, Turku, 20500, Finland
Puoliltapäivin on aika suunnata ylioppilaslakki päässä ja piknik-eväät kainalossa Tähtitornimäellä siintävää sinilippua kohti. Tapahtumaan voi laittaa haalarit jalkaan!

Jäsenistön seurusteluilta
2024-08-27 19:00 - 22:00 | Löytö, Uudenmaankatu 1, Turku, 20500, Finland
Pitkän ja kohtuullisen kuuman kesän päättyminen ja uuden lukuvuoden alkaminen voi merkitä vain yhtä asiaa: niin uusien fuksien kuin vanhempien klubilaistenkin on taas aika kokoontua yhteen rennon seurusteluillan merkeissä!Tervetuloa tapaamaan uusia p-klubilaisia sekä vaihtamaan kesäkuulumisia vanhojen klubituttujen kanssa tiistaina 27.8. klo 19 alkaen Löytöön!

P-klubin kastajaiset 2024
2024-08-29 15:00 - 23:59 | Laitospuisto
Uudet fuksit ovat täällä taas!
Kastajaiset ovat syksyn tärkein riitti, jossa uudet fuksit liitetään juhlallisin menoin osaksi Sinistä Ykseyttä ja johdatetaan kohti p-klubilaista mielenmaisemaa.
Kastajaiset alkavat torstaina 29.8. kello 15 perinteiseen tapaan Laitospuistosta. Bussit kohti salaista määränpäätä lähtevät kello 18.00 Toimiston edestä. Bussikuljetus kohteeseen maksaa kolme euroa ja on varattu ensisijaisesti fukseille.
Ryhmänvetäjiksi haluavat vanhemmat opiskelijat voivat ilmoittautua P-klubin sähköpostilistalle lähetettävän ilmoittautumislomakkeen kautta.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä.
Lisätietoja turvahenkilökäytännöstä saat yhdenvertaisuusvastaavilta: Kaisla Kontkanen (kaisla.a.kontkanen@utu.fi) ja Richard Engström (richard.r.engstrom@utu.fi).

Toimiston avajaiset
2024-09-02 18:00 - 22:00 | Toimisto, Rehtorinpellonkatu 4B, Turku, 20500, Finland
Uusi lukuvuosi ja uudet p-klubilaiset ovat täällä, joten on aika avata taas Toimiston ovet! Vietämme Toimiston avajaisia maanantaina 2.9. Mikä mainio tilaisuus vanhoille opiskelijoille tutustuttaa uudet fuksimme Toimiston saloihin ja perinteisiin.
Kelien salliessa aloitamme rennon illanvieton Arcanurmella kello 18, josta siirrymme Toimistolle illan hämärtyessä. Yo-talo B:n muita asukkaita kunnioittaen voimme jatkaa illanviettoa myöhemmin keskustassa.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät ”Turvahenkilö”-pinssistä.
Tapahtuman turvahenkilöt ilmoitetaan lähempänä ajankohtaa. Voit olla tapahtuman aikana heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta: Kaisla Kontkanen (kaisla.a.kontkanen@utu.fi) ja Richard Engström (richard.r.engstrom@utu.fi).

Turku tutuksi I: Turun linna
2024-09-05 14:00 - 15:00 | Turun linna, Linnankatu 80, Turku, 20100, Finland
Heyy hoviväki!
Tervetuloa ensimmäiselle Turku tutuksi -kierrokselle!
Kaikki P-klubin jäsenet kuuluvat Historian Opiskelijain Liittoon (hol.fi). HOL jäsentarra oikeuttaa ilmaiseen tai alennettuun sisäänpääsyyn useisiin historiallisiin museoihin ympäri Suomen. Turku tutuksi -kierroksilla tutustumme HOL yhteistyömuseoihin Turussa. Saat jäsentarran paikan päällä kulttuurivastaavalta, ja sen voi kiinnittää esimerkiksi opiskelijakorttiin, kirjastokorttiin tai lompakkoon.
Ensimmäisenä kohteenamme on Suomen parhaan kaupungin keskiaikainen linna! 1200-luvulla Aurajoen suulle rakennettu linna on tärkeä osa Suomen historiaa, sekä upea arkkitehtuurin taidonnäyte. Linnassa seikkaillaan kanssafuksien kanssa salaperäisissä torneissa ja ikivanhoissa saleissa, jotka kätkevät sisäänsä unohtumattomia tarinoita vallasta, juonittelusta, rakkaudesta ja sodasta.
Nähdään Turun linnan muureilla torstaina 5.9. klo 14
(Linnankatu 80)
Kierros on HOL tarralla ilmainen!
Huomioi, että museo on esteellinen.
Kysymykset voi suunnata kulttuurivastaava Vanessalle (vcluov@utu.fi)
Kiss kiss ❤

Viinijooga
2024-09-05 17:00 - 19:00 | Vartiovuori, Vartiovuori, Turku, 20500, Finland
Fuksiviikot ovat täynnä toimintaa, joten pieni levähdystauko on varmasti paikallaan. Tule siis rentoutumaan Vartiovuorenmäelle viinijoogan pariin, jotta jaksat syksyn luennot sekä muun moninaisen ohjelman.
Viinijooga saattaa enemmän tai vähemmän muistuttaa oikeaa joogaa, mutta erityisen tärkeä aspekti tässä lajissa on nesteytyksen tärkeys. Ota siis mukaan oma suosikkijuomasi, oli se sitten viini tai vissy! Pukukoodi on vapaa.

Sivuaineinfo
2024-09-09 10:00 - 12:00 | Publicum, Assistentinkatu 7, 20500, Finland
Onko opintosuunnitelmassasi tyhjä aukko? Kiinnostavatko niin oikiksen, kauppiksen kuin humanistisenkin opinnot? Eikö opinto-oppaan syynäily innosta? Näihin ongelmiin saat apua P-klubin sivuaineinfosta!
Info alkaa henkilökunnan pitämällä opintoneuvonnalla, jonka jälkeen P-klubin vanhemmat opiskelijat esittelevät erilaisia sivuaineita. Esittelyssä ovat muun muassa taloustiede, oikeustiede ja mediatutkimus. Info järjestetään Pub 3:ssa maanantaina 9.9. klo 10.
Tilaisuuden jälkeen esittelijät, kopot ja henkilökunta jäävät vielä vastaamaan mahdollisiin kysymyksiin.

P-klubin fuksisitsit 2024
2024-09-10 18:00 - 21:00 | Osakuntasali, Rehtorinpellonkatu 4B, Turku, 20500, Finland
Syyslukukauden alettua on aika johdattaa fuksit P-klubin sitsikulttuurin saloihin fuksisitsien merkeissä!Fuksisitsit järjestetään tiistaina 10.9. klo 18 alkaen Osakuntasalissa (Rehtoripellonkatu 4B). Tule siis paikalle tutustumaan klubin ainutlaatuiseen sitsikulttuuriin!

Ilmoittautuminen sitseille aukeaa tiistaina 27.8. klo 12.00. Huomioithan, että ennakkoon tulleita ilmoittautumisia ei oteta huomioon. Ilmoittautuminen loppuu sunnuntaina 1.9. klo 22.00, joka on myös viimeinen hetki perua ilmoittautuminen. Ilmoittautumisajan päätyttyä kaikille mukaan mahtuneille lähetetään sähköpostitse maksuohjeet sekä vahvistus sitseille pääsemisestä.

Linkki ilmoittautumiseen: https://forms.gle/CSLS5JukzFSKuHAE9

Sitsien hinta on 13€ alkoholittomana ja 15€ alkoholillisena.

Mukaan sitseille tarvitset vain avoimen mielen, kynän sekä Pienen Sinisen. Klubipaketin ostaneille Pienet Siniset jaetaan sitseille saavuttaessa. Laulukirja on myös mahdollista ostaa ennen sitsejä erikseen 12€ hintaan. Koko tapahtuma on OPM (oma pullo mukaan). Sitsit on tarkoitettu fukseille, tuutoreille sekä hallitukselle.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Fuksisitsien turvahenkilöinä toimivat Aino Särkelä ja Pihla Posti. Voit olla heihin yhteydessä matalalla kynnyksellä ongelmatilanteissa.
Aino Särkelä: +358 45 2694591Pihla Posti: +358 45 3573522
Lisätietoja turvahenkilökäytännöstä saat yhdenvertaisuusvastaavilta Richard Engströmiltä (richard.r.engstrom@utu.fi) ja Kaisla Kontkaselta (kaisla.k.kontkanen@utu.fi).
Mikäli herää kysymyksiä sitseihin liittyen, olethan yhteydessä festiksiin, festikset@gmail.com
Fuksisitsejä malttamattomina odottaen,
Festikset Aino ja Pihla

Kostajaisinfo
2024-09-11 15:00 - 17:00 | Kampuskappeli

EUK-futis
2024-09-12 12:00 - 16:00 | Töölön pallokenttä, Urheilukatu 1, Helsinki, Finland
Perinteinen P-klubin ja eduskunnan jalkapallojoukkueen välinen ystävyysottelu järjestetään tänä vuonna 12.9. Töölön pallokentällä Helsingissä. Paikalle kaivataan sekä pelaajia että uskollisia faneja kannustamaan klubi voittoon tänäkin vuonna. Tuttuun tapaan pääsemme pelin jälkeen eduskuntaan opastetulle vierailulle. Tätä päivää ette haluu missata!
Peli pelataan klo 12–13, mutta paikalla kannattaa kuitenkin olla jo hyvissä ajoin, sillä alkulämmittelyn tärkeyttä ei pidä unohtaa. Eduskuntavierailu alkaa klo 14.30, ja siihen voi osallistua vaikka ei pelaisi päivän pelissä. Eduskuntavierailulle otetaan enintään 25 osallistujaa. Kierroksen jälkeen on mahdollista jäädä seuraamaan klo 16 alkavaa eduskunnan kyselytuntia. Kaikki päivään osallistuvat ilmottautuvat forms lomakkeen kautta 8.9. mennessä!
Forms-lomake : https://forms.gle/bRqnpQLGfWeXsx3G8
Huom! Matkat Helsinkiin järjestetään lähtökohtaisesti itse, mutta yhteisistä kyydeistä tai juna-/bussiyhteyksistä voidaan jutella osallistujien wa-ryhmässä. Kysymykset, ideat ja toiveet voi osoittaa liikkavastaavallenne skpalj@utu.fi

Turku tutuksi II
2024-09-13 15:00 - 16:00
Kukkuu kaverit!
Toinen Turku tutuksi -kierros suuntautuu kaksi osaiseen Aboa Vetus Ars Nova -museoon. Aboa Vetus ”vanha turku” on Suomen ainoa arkeologinen museo. Museo on rakentunut keskiaikaisen Turun alkuperäisten kivitalojen raunioille. Ars Nova ”uusi taide” puoli esittelee vaihtuvia nykytaiteen näyttelyitä hulppeissa puitteissa Rettigin palatsissa.
Kaikki P-klubin jäsenet kuuluvat Historian Opiskelijain Liittoon (hol.fi). HOL jäsentarra oikeuttaa ilmaiseen tai alennettuun sisäänpääsyyn useisiin historiallisiin museoihin ympäri Suomen, myös Aboa Vetus Ars Novaan. Saat jäsentarran paikan päällä kulttuurivastaavalta, ja sen voi kiinnittää esimerkiksi opiskelijakorttiin, kirjastokorttiin tai lompakkoon.
Nähdään museon ulkopuolella perjantaina 13.9. klo 15(Itäinen Rantakatu 4-6)Kierros on HOL tarralla ilmainen!Kysymykset voi suunnata kulttuurivastaava Vanessalle (vcluov@utu.fi)
Kiss kiss
